Kazi sur e teskas gant e dad, an orfebour Thiry de Bry yaouank. Martez e rankas techout kuit eus Liège ha mont da Straßburg dre ma oa gwelet evel un disivouder ha dre ma oa bet lamet holl e vadoù digantañ. Soñjal a reer en em stalias e Straßburg e 1560. Ur gêr a-bouez e oa a-zivout diorren an arzoù (engraviñ ha orfeberezh dreist-holl), hag eno e veze degemeret an holl re a veze heskinet abalamour do chredennoù. Eno ivez e timezas gant Catherine Esslinger.